36 
Hele denne utvikling har ført til at tallgrensen fra 1906 er 
blitt følt mer og mer hemmende innen den hist.-filos. klasse. 
Ifjor blev maksimums-tallet nådd, og iår har det ikke vært 
anledning til å foreslå et eneste nytt medlem for denne klasse, 
uaktet det er en lett sak å nevne en hel rekke videnskapsmenn 
som selskapet vilde ha glede av å regne blandt sine medlemmer. 
Jeg ønsker derfor å fremlegge til selskapets prøvelse et 
forslag om å øke maksimums-tallet for den hist.-filos. klasse 
således at det også for den blir satt til 100. 
Det er mulig at dette samtidig bør føre til en utjevning også 
av tallene for de utenlandske medlemmer. 
Og likeledes er det mulig at man som motvekt mot den 
økning av medlemstallet som således kunde finne sted, skulde 
ønske å sette en grense for tallet av de nye medlemmer som 
hvert år kunde bli innvalgt, f. eks. begrense ny-valget til høist 
5 medlemmer årlig. 
Disse spørsmål måtte da med det samme bli tatt under over¬ 
veielse. Foreløbig foreslår jeg nedsatt den i statuttene § 13 
foreskrevne komité til å drøfte det fremsatte forslag. 
Halvdan Koht. 
